Alberts Kviesis

Alberts Kviesis (Dobele udalerria, 1881eko abenduaren 22a – Riga, 1944ko abuztuaren 9a) letoniar politikaria izan zen. Letoniako presidentea izan zen 1930etik 1936ra.

Zuzenbidea ikasi zuen Tartuko Unibertsitatean eta 1907an graduatu zen. Ikasketak amaitu ondoren, abokatu gisa lan egin zuen Jervalan, eta Letoniako hainbat elkartetan parte hartu zuen.

Jarduera politikoa herriko kontseiluan hasi zuen. 1918ko azaroan Letoniaren independentzia aldarrikatu zuten ordezkarietako bat izan zen, eta independentziaren lehen urteetan herrialdeko sistema legal eta judiziala garatzen lagundu zuen.

1921etik 1923ra Barne ministroa izan zen. Letoniako Nekazarien Batasuna alderdiko kidea, Batzar Konstituziogileko eta lehen hiru legealdietako diputatua izan zen.

1930ean presidente hautatu zuten eta 1933an berriz hautatu zuten. 1934an, Kārlis Ulmanis lehen ministroak estatu-kolpea eman zuen. Kviesis ez zuten abisatu, baina ez zion kolpistari aurre egin. Bere funtzioak betetzen jarraitu zuen agintaldia amaitu arte 1936an, eta Ulmanisek aurkeztu zizkion lege guztiak sinatu zituen. 1936an lege bat sinatu zuen Ulmanis oinordeko izendatuz.

1940an sobietarrek Letonia okupatu zuten eta Kviesisi abokatu gisa lan egitea debekatu zioten. Kviesis eta bere familiak Siberiara deportatzea saihestu zuten, baso batean ezkutatuz.

Alemanek Letonia okupatu zutenean, naziekin kolaboratu zuen. Kviesis Letoniatik militar alemanak ebakuatu zituen ontzi alemaniar batean bihotzekoak jota hil zen.

 Kanpo estekak 

Kategoria:Letoniako presidenteak
Kategoria:Antikomunistak
Kategoria:Bigarren Mundu Gerrako politikariak
Kategoria:Letoniako abokatuak
Kategoria:Tartuko Unibertsitateko ikasleak
Kategoria:Rigan hildakoak